
REFERAT DE APROBARE  A PROIECTULUI DE HOTĂRÂRE
privind aprobarea operațiunii de apartamentare a imobilului situat în str. Ștefan cel Mare nr.55 Timișoara
1. Descrierea situaţiei actuale:
	Pe parcela cu nr. cadastral 448942 este situată o construție parter și etaj compusă din 25 apartamente și 1 garaj neintabulate.
Terenul aferent construcției este proprietatea Municipiului Timișoara-domeniu public conform HG1016/2005.
2. Schimbări preconizate și rezultate așteptate:
	Scopul documentației este recepția pentru operațiunea de apartamentare, astfel încât să rezulte unitățile individuale conform contractelor de vânzare-cumpărare și contractelor de închiriere a apartamentelor, iar în acest scop a fost emis Certificatul de Urbanism nr. 324/12.02.2020, de către Primăria Municipiului Timișoara
	Documentația de apartamentare a imobilului respectiv a fost realizată în vederea înscrierii în cartea funciară a imobilului cu nr. cad. 448942, situat în str. Ștefan cel Mare nr.55, a apartamentelor și stabilirea cotelor părți pe care le deține fiecare proprietar.
3. Alte informații:
 		Se va lua în considerare documentația întocmită de S.C.Black Light S.R.L., firmă autorizată de ANCPI, Proiect nr.2885/2019, avizat de O.C.P.I. Timiș cu Referat de admitere nr. 38232/19.02.2020. 
		Având în vedere Decizia civila nr.381/A din data de 06.05.2010 că “instituția obligată să efectueze apartamentarea este chiar Municipiul Timișoara. Indiferent deci de mențiunile contractului de vânzare-cumpărare, obligația de apartamentare revine Municipiului Timișoara conform art.1315 și 1318 C.civ. precum și datorită faptului că apartamentarea poate fi făcută doar de persoana care figurează intabulată în cartea funciară asupra imobilului “
4. Concluzii:
	Având în vedere cele menţionate mai sus, considerăm necesară și oportună aprobarea operațiunii de apartamentare a imobilului situat în str. Ștefan cel Mare nr.55, înscris în CF 448942 (vechi 415799) Timișoara, nr.top.7449/1;7448/1;7448/2/1/1 conform documentației anexate.

RAPORT DE SPECIALITATE


privind aprobarea operațiunii de apartamentare a imobilului situat în str. Ștefan cel Mare nr.55 Timișoara


              Având în vedere Referatul de aprobare a proiectului de hotărâre nr.CT2020-3876/27.03.2020 al Primarului Municipiului Timișoara și Proiectul de hotărâre privind aprobarea operațiunii de apartamentare a imobilului situat în str. Ștefan cel Mare nr.55 Timișoara, facem următoarele precizări:
	Pe terenul situat în str. Ștefan cel Mare  nr.55 Timișoara, înscris în CF 448942 Timișoara   (CF vechi 415799 Timișoara) cu nr. top. vechi 7449/1;7448/1;7448/2/1/1 și suprafața de 2840 mp, este situată o construție parter și etaj cu 25 apartamente și 1 garaj neintabulate.
Terenul aferent construcției este proprietatea Municipiului Timișoara-domeniu public conform HG1016/2005.
Documentația de apartamentare a imobilului respectiv a fost realizată în vederea înscrierii apartamentelor  în cartea funciară a imobilului cu CF nr.448942 Timișoara   (CF vechi 415799 Timișoara) cu nr. top. vechi 7449/1;7448/1;7448/2/1/1 situat în str. Ștefan cel Mare nr.55 Timișoara și stabilirea cotelor părți pe care le deține fiecare proprietar. Documentația tehnică a fost realizată de S.C. Black Light S.R.L., firma  autorizată de ANCPI, Proiect nr.2885/20019, avizat de O.C.P.I. Timiș cu Referat de admitere nr. 38232/19.02.2020.
Având în vedere Decizia civila nr.381/A din data de 06.05.2010 că “instituția obligată să efectueze apartamentarea este chiar Municipiul Timișoara. Indiferent deci de mențiunile contractului de vânzare-cumpărare, obligația de apartamentare revine Municipiului Timișoara conform art.1315 și 1318 C.civ. precum și datorită faptului că apartamentarea poate fi făcută doar de persoana care figurează intabulată în cartea funciară asupra imobilului “
Conform adresei nr.CT2020-3876/02.04.2020 a Compartimentului Administrare Fond Funciar rezultă faptul că parcela identificată cu nr. top.7449/1; 7448/1; 7448/2/1/1 înscrise în CF nr. nou 448942 Timisoara nu sunt solicitate de către foștii proprietari sau moștenitorii acestora .
Conform adresei nr.CT2020-3876/31.03.2020, a Serviciului Juridic, rezultă faptul că, pe rolul instanțelor de judecată în curs de soluționare, pentru imobilul situat în Timișoara, str.Ștefan cel Mare nr.55 înscris în CF nr.448942 Timișoara nu figureaza litigii .
În concluzie, propunem spre analiza Comisiilor din cadrul Consiliului Local al Municipiului Timişoara proiectul privind aprobarea operațiunii de apartamentare a imobilului situat în str.Ștefan cel Mare nr.55, înscris în CF 448942 Timișoara (CF vechi 415799 Timișoara) cu nr. top. vechi 7449/1;7448/1;7448/2/1/1 și suprafața de 2840 mp, conform documentației anexate.
	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

